text: CGT-PSA-ACTUB---------CGT-PSA-ACTUB---------CGT-PSA-ACTUB: Aquest dijous a les 11h a la Ciutat de la Injustícia jutgen al company Garganté
  Aquest dijous a les 11h a la Ciutat de la Injustícia jutgen al company Garganté
  Des de el grup de suport animem a totes les persones que se senten properes al company i als motius pel quals se'l jutga que vinguin a acompanyar-lo. Quedem a les 10:30h a la porta del costat Gran Via de les Corts Catalanes.
  El Josep ens ha enviat un email per dir-nos que informem que, com el judici coincideix amb l'Assemblea de METRO i BUS de TMB a les 9:30h i 16h al Casinet d'Hostafrancs, que deixem clar que la seva voluntat és que tots els seus companys i companyes de feina no vinguin al judici i vagin a l'Assemblea de treballadors i treballadores de TMB. Aquesta és la prioritat.
  "El passat 29 de setembre de 2010 es va convocar una Vaga General contra la retallada laboral del govern del PSOE. A la ciutat de Barcelona, estudiants, aturats i aturades, treballadors d'empreses públiques i privades, jubilats i jubilades van sortir al carrer per manifestar el seu desacord amb aquestes mesures imposades per la Unió Europea i el FMI. En una de les protestes, a Plaça Universitat amb Ronda de Sant Antoni, quan una manifestació es dirigia cap a Departament de Treball el Mossos d'Esquadra van impedir el pas a la marxa i van carregar contra els i les manifestants. En aquesta situació, segons Televisió de Catalunya S.A., una persona va trencar l'òptica d'una càmera de TV3 que estava gravant els fets.
  Volem denunciar públicament que a les imatges no es veu trencar absolutament res al nostre company, que tampoc se'l veu a les càrregues del Mossos d'Esquadra contra els i les manifestants i que només se l'escolta i se'l veu discutint-se amb el càmera de TV3, fet que no representa cap prova que sustenti les acusacions.
  En aquest sentit, volem recordar el missatge del Sindicat de Periodistes de Catalunya realitzat fa pocs dies davant la demanda de la Conselleria d'Interior a entregar imatges de la passada protesta del 15 de juny de 2011 a les portes del Parc de la Ciutadella contra les retallades del govern de CiU, que a ulls dels i les manifestants els periodistes "no s'hauran limitat a fer la seva feina, reflectir els fets, sinó que el producte d'aquesta pot acabar de manera sistemàtica en mans d'autoritats policials i judicials". El mateix SPC també va recordar que durant els primers anys de la transició, davant de reclamacions similars per part dels poders públics, les informadores de Barcelona van sortir al carrer amb el lema 'Els periodistes no som confidents'."